राजनीति से दूर ही अच्छी: लता मंगेशकर\nसंगीत के क्षेत्र में ये पुरस्कार मिलेगा तबला वादक ज़ाकिर हुसैन और गायक पंधारीनाथ कोल्हापुरे को, कला और सिनेमा के क्षेत्र में अभिनेता ऋषि कपूर को और सामाजिक कार्यों के लिए सामाजिक कार्यकर्ता अन्ना हज़ारे को.

इस संवाददाता सम्मलेन में लता मंगेशकर ने राजनीति और गीतकार गुलज़ार पर भी बात की. गुलज़ार को इस वर्ष का दादा साहब फाल्के पुरस्कार दिया गया है.

भारत में चुनावी मौसम के मद्देनज़र जब लता से ये सवाल पूछा गया कि वो प्रधानमंत्री के तौर पर किस नेता को देखना चाहेंगी तो लता ने कहा कि उनकी नज़र में ऐसा कोई नाम नहीं है.

हालांकि वोट डालने के सवाल पर लता मंगेशकर का कहना था, "वोट तो करना पड़ेगा. वो ज़रूरी है. करना ही चाहिए. सरकार में उसे ही आना चाहिए जो देश को संभाल सके और उसका सर ऊंचा कर सके."

अमिताभ को दादा साहब फाल्के

राजनीति पर अपनी समझ को कम बताते हुए लता ने कहा, ‘‘मेरी दिलचस्पी कम है राजनीति में इसलिए समझ भी उतनी नहीं है. मैं इससे दूर ही रहती हूं और कोई नज़र में भी नहीं है. जो भी आए बस वो अच्छा हो.’’

गीतकार गुलज़ार को दादा साहब फाल्के पुरस्कार मिलने के साथ ही इस बात की चर्चा होने लगी है कि फ़िल्म इंडस्ट्री का वो कौन सा दूसरा व्यक्ति है जिसे ये पुरस्कार मिलना चाहिए.

लता मंगेशकर की राय में अमिताभ बच्चन को ये पुरस्कार मिलना चाहिए.



लता को कॉमेडियन कपिल शर्मा पसंद करती हैं.

लता मंगेशकर ने कहा, ‘‘गुलज़ार को दादा साहब फाल्के मिलने से मैं बहुत ख़ुश हूं. मैंने टीवी पर भी कहा है और उनको बहुत बधाई दी है. इंडस्ट्री में लोगों को पुरस्कार मिलना अच्छा है लेकिन मैं ये ज़रूर कहूंगी कि फाल्के अवॉर्ड अमिताभ बच्चन को भी मिलना चाहिए.’’

कॉमेडी नाइट्स में नहीं

कपिल शर्मा के शो में शिरक़त की ख़बरों पर विराम लगाते हुए लता मंगेशकर ने कहा कि ''मैं कपिल को बहुत पसंद करती हूं. उनका शो भी देखती हूं. उन्हें तोहफ़ा भी भेजा है. वो सब तो ठीक है पर इसका मतलब ये नहीं है कि मैं उनके शो पर चली जाऊँगी.''

कॉमेडियन कपिल शर्मा के जन्मदिन पर लता ने उन्हें तोहफ़ा भेजा जिसके बाद ये अटकलें लगने लगीं कि शायद वो उनके शो 'कॉमेडी नाइट्स विद कपिल' पर मेहमान बनकर भी जाने वाली हैं.

(बीबीसी हिन्दी के एंड्रॉएड ऐप के लिए 

यहां क्लिक करें. आप हमें

 फ़ेसबुक और 

ट्विटर पर भी फ़ॉलो कर सकते हैं.)

\n\ntl;डॉ:
लता मंगेशकर ने मुंबई में एक संवाददाता सम्मलेन में दीनानाथ मंगेशकर पुरस्कार के विजेताओं के नाम की घोषणा की. ये पुरस्कार 24 अप्रैल को मुंबई में ही दिए जाएंगे.